open-index/open-wikipedia-markdown huggingface dataset:
Bárður á Steig Nielsen

**Bárður á Steig Nielsen** (føddur 16. apríl 1972 í Vestmanna) er vinnulívsmaður og politikari fyri Sambandsflokkin. Síðan 24. oktober 2015 hevur hann verið formaður Sambandsfloksins. Hann var Føroya løgmaður frá 2019 til 2022. 
Hann var fyrstu ferð valdur á ting í 2002, tá hann kom inn á ting fyri Sambandsflokkin, valdur í Norðurstreymoyar valdømi. Hann var afturvaldur í løgtingsetuna 2004-2008, og var landsstýrismaður í fíggjarmálum frá 2004 til 2007, tá hann fór frá, tí hann gjørdist stjóri fyri einari stórari verkætlan sum nevndist Stóratjørn. Orsakað av alheimsfíggjarkreppuni ið gjørdist veruleiki árið eftir, bleiv verkætlanin tó ikki til nakað. Hann stillaði ikki upp til løgtingsvalið 2008, men stillaði upp og var afturvaldur við løgtingsvalið 2011. Síðani 2011 hevur hann verið limur í Løgtingsins fíggjarnevnd.

Bárður Nielsen var grannskoðari hjá P/F Rasmussen og Weihe 1993-2000 og var roknskaparleiðari hjá Kollafjord Pelagic frá 2001. Hann hevur útbúgving sum HD fyrsta part, og hevur tikið nøkur merkonomfak.

## Keldur

**Løgtingið 150 – Hátíðarrit*, bind 2 (2002), s. 324. (PDF )
*Tingmenn í stavrøð - Bárður Nielsen
*

Bólkur:Føroyskir politikarar
Bólkur:Føðingar í 1972
Bólkur:Løgtingslimir
Bólkur:Fíggjarmálaráðharrar í Føroyum
Bólkur:Politikarar úr Sambandsflokkinum
Bólkur:Vestmenningar
Motörhead

**Motörhead** er ein Grammy-vinnandi bretskur tungmálms-orkestur, ið varð stovnað í 1975 av bassleikaranum, sangaranum og sangskrivaranum Ian Fraser Kilmister, kendur sum Lemmy Kilmister (f. 1945, d. 2015). Lenny var tann einasti av limunum, ið var við líka frá stovnanini í 1975 og til hann doyði í 2015. Fram til 2015 hevði Motörhead útgivið 23 studio album, 10 live upptøkur, 12 uppsamlingsalbum, og fimm EPir.

Albumini *[[Overkill (album)|Overkill]]*, *[[Bomber (album)|Bomber]]*, *[[Ace of Spades (album)|Ace of Spades]]*, og serliga *[[No Sleep 'til Hammersmith]]*, staðfesti umdømi hjá Motörhead sum eitt rock-orkestur í einum flokki fyri seg. Motörhead er nummar 26 á 100 Greatest Artists of Hard Rock listanum hjá VH1. As of 2012 they have sold more than 15 million albums worldwide.

Motörhead var sera vælumtóktur í 1980'unum við fleiri stakplátum á tí bretska Top 40 hittlistanum. Albummið *[[Overkill (album)|Overkill]]*, tær eftirfylgjadi, *[[Bomber (album)|Bomber]]*, *[[Ace of Spades]]*, og serliga *[[No Sleep 'til Hammersmith]]*, staðfesti støðuna hjá Motörhead sum ein av størstu tungmálmsorkestrunum í Stóra Bretlandi. Teir vunnu sína fyrstu Grammy í 2005.

Við at blanda saman skjótleikan frá punk rock saman við hugburðinum frá heavy metal var Motörhead millium pionerarnar innanfyri speed metal og thrash metal. Lenny varð tó endurgivin fyri at siga, at honum ikki dámdi slík heiti, honum dámdi betur at kalla tónleikin hjá Motörhead fyri "rock and roll".

## Tónleikaútgávur og limir í bólkinum

## Slóðir úteftir

* Motörhead Hyperbase

Motörhead
Bólkur:Rokktónleikabólkar
Bólkur:Heavy Metal
Ársins virki

**Ársins virki** er ein heiður, sum kann latast á hvørjum árið á árliga Vinnudegnum, sum Vinnuhúsið og Føroya Arbeiðsgevarafelag skipa fyri.

## Vinnarar av Ársins virki
*2015 Bakkafrost
*2014 Skansi Offshore
*2013 Vest Pack
*2012 Luna
*2011 Vónin
*2010 Tavan
*2009 Bakkafrost
*2008 ArtiCon
*2007 Eik Banki
*2006 Thor
*2005 Faroe Marine Products
*2004 Reyni Service 
*2003 Vaðhorn
*2002 Vónin
*2001 Tórshavnar Skipasmiðja
*2000 Havsbrún

## Hygg eisini at
*Ársins átak

## Keldur


## Slóðir úteftir
* Industry.fo

Bólkur:Føroyskt vinnulív
Bólkur:Virðislønir
Bólkur:Listar
Anders Fogh Rasmussen

**Anders Fogh Rasmussen** (f. 26. januar 1953) er fyrrverandi forsætisráðharri í Danmark, umboðandi flokkin Venstre. Anders var NATO-aðalskrivari frá august 2009 til oktober 2014.  

## Keldur

Bólkur:Danskir politikarar
Bólkur:Fólkatingslimir
Bólkur:Forsætisráðharrar í Danmark
Bólkur:Føðingar í 1953
Bólkur:Politikarar úr Venstre (Danmark)
Sauli Niinistö

**Sauli Niinistö** (føddur 24. august 1948 í Salo) er finskur politikari (Savningarflokkurin). 

Í 2012 gjørdist hann forseti í Finnlandi. Á forsetavalinum í 2018 varð hann afturvaldur.

## Ávísingar úteftir
* Almenna heimasíðan: www.niinisto.fi  

## Keldur

Bólkur:Finskir politikarar
Páll á Reynatúgvu

**Páll á Reynatúgvu** (føddur 26. juli 1967 í Tórshavn) er fysioterapeutur og politikari fyri Tjóðveldisflokkin.

Páll a Reynatúgvu varð útbúgvin sum fysioterapeutur í 1993 og sum diplomfysioterapeutur í 1997. Hann starvast sum fysioterapeutur. Hann var nevndarlimur í felagnum Føroyskir Fysioterapeutar 1993-1997. Hann hevur spælt fótbólt við B71. Í 1993 spældi hann 5 landsdystir fyri Føroyar.

Hann hevur sitið sum løgtingslimur síðani 1998 fyri Tjóðveldisflokkin, burtursæð frá tíðarskeiðið sum landsstýrismaður. Hann var landsstýrismaður í almannamálum frá 6. juni 2002 til 5. desember 2003. Hann var borgarstjóri í Sands kommunu 2001-2009, tó var hann í farloyvi tíðarskeiðið sum landsstýrismaður.

Eftir løgtingsvalið 2015 varð hann valdur til løgtingsformann.

## Keldur

**Løgtingið 150 – Hátíðarrit*, bind 2 (2002), s. 345. (PDF )

Bólkur:Føroyskir politikarar
Bólkur:Føðingar í 1967
Bólkur:Løgtingslimir
Bólkur:Løgtingsformenn í Føroyum
Bólkur:Almannamálaráðharrar í Føroyum
Bólkur:B71 leikarar
Bólkur:Føroyskir landsliðsleikarar
Bólkur:Politikarar úr Tjóðveldi
Bólkur:Sandingar
Annlis Bjarkhamar

**Annlis Bjarkhamar** (fødd 20. januar 1974 í Vági) er lærari, SSP-ráðgevi og fyrrverandi politikari fyri Tjóðveldi.

Hon var læraravikarur í Porkeri 1996-1997 og á Eysturskúlanum í Tórshavn í 2001-2002. Í 1997-2000 starvaðist hon í Útvarp Føroya. Síðani 2008 hevur hon verið SSP-ráðgevi.

Hon var landsstýriskvinna í mentamálum frá 6. juni 2002 til 4. mars 2003 umboðandi Tjóðveldisflokkin.

## Keldur

**Løgtingið 150 – Hátíðarrit*, bind 2 (2002), s. 259. (PDF )

Bólkur:Føroyskir politikarar
Bólkur:Føðingar í 1974
Bólkur:Mentamálaráðharrar í Føroyum
Bólkur:Vágbingar
Kautokeino kommuna

**Kautokeino**, **Kautokeino kommuna** (norskt: Kautokeino, Kautokeino kommune; sámiskt: **Guovdageaidnu**, Guovdageainnu suohkan), er ein kommuna í Finnmark fylki í Noregi. Býurin Kautokeino er miðdepilin í kommununi. 1. januar 2022 hevði kommunan 2877 íbúgvar. Av teimum búðu 1510 í Kautokeino (bygdin). Kautokeino kommuna er størsta kommuna í Noregi. Víddin av kommununi er 9,707 km2. Í loftlinju eru 1,167 km frá Kautokeino til Oslo.

Í Kautokeino er meginlandsveðurlag. Vetrarnir eru kaldir og nógvur kavi. Um veturin er mangan liggjandi gellifrost, eini 20 kuldastig. Um summarið er passaliga heitt. Miðalhitin í juli er 13 stig. Í Kautokeino er stór villmørk. Nógv bláber og onnur ber verða hentað. Nógvur fiskur er í vøtnunum. 

Næstan øll í Kautokeino eru sámar. Sámiskt er høvuðsmálið hjá norðurlendsku sámunum. Nógv halda, at allir sámar liva av reindýrahaldi. Men nú á døgum livir minni enn annarhvør sámi av reindýrahaldi, veiði og av at veiða fisk. Meiri enn annarhvør sámi hevur vanligt arbeiði. Umframt norskt, er norðursámiskt eisini alment mál. Umleið 96 prosent í Kautokeino hava sámiskt sum móðurmál.

Fólkatalið í Kautokeino minkar. Í Kautokeino verða færri og færri børn fødd, og fleiri og fleiri gomul fólk eru. Tey ungu flyta, og tey gomlu verða verandi. Í Kautokeino kommunu eitur stórbygdin Kautokeino (Guovdageaidnu), men bygdin Masi (Máze) er eisini í kommununi. Sum alla aðrastaðni í Noregi stýrir fólkavalt kommunustýri kommununi. 

Bólkur:Kommunur í Finnmark
Bjørn Kalsø

**Bjørn Kalsø** (føddur 23. mars 1966 í Syðradali á Kalsoynni) er bóndi og politikari fyri Sambandsflokkin.

Bjørn Kalsø tók studentsprógv á Føroya Studentaskúla og HF-skeið í 1991, var útlærdur sum snikkari sama ár, og fekk hann læraraprógv frá Føroya Læraraskúla í 1999. Han hevur verið bóndi á Kalsoynni síðani 1986, men var eisini eitt tíðarskeið til skips. Hann var lærari í Klaksvík til 2002. Síðani var han sjálvstøðugt vinnurekandi sum timburmaður fram til 2003.

Hann var borgarstjóri i Húsa kommuna 1995–2004. I 2004 varð Kalsø landsstýrismaður í fiskivinnumálum, hóast hann hevði lítlar og ongar politiskar royndir. Kalsø sat sum landsstýrismaður til 2008, tá hann var valdur á løgting. Hann var endurvaldur til løgtingsvalið 2011, og hevur hann frá 2011 verið landsstýrismaður í mentamálum.

## Keldur

*Bjørn Kalsø  á heimasíðu løgtingsins
*Bjørn Kalsø á heimasíðuni hjá Sambandsflokkinum.

Bólkur:Føroyskir politikarar
Bólkur:Føðingar í 1966
Bólkur:Løgtingslimir
Bólkur:Fiskimálaráðharrar í Føroyum
Bólkur:Mentamálaráðharrar í Føroyum
Bólkur:Føroyskir lærarar
Bólkur:Politikarar úr Sambandsflokkinum
Università Niccolò Cusano

***Università degli Studi Niccolò Cusano*** (UNICUSANO) er ein privatur lærdur háskúli (universitet) í Róm, Italia og varð sett á stovn í 2006 av Stefano Bandecchi. Lærdi háskúlin eitur eftir tí rómversk-katólska kardinalinum, vísundamanninum og astronominum, Nicholas von Kues (eisini nevndur Nicolaus Cusanus).. Har eru fýra fakultet.

## Keldur


## Slóðir úteftir
* Unicusano (it)
* Unicusano (en)
* Università Niccolò Cusano  á Universitaly (it)
* UniCusano á Twitter
* Foundation for Medical Research Scientific - Niccolò Cusano University (it)
* Unicusano WebTv

Bólkur:Fróðskaparsetur
Bólkur:Róm
Heðin Zachariasen

**Heðin Zachariasen** (føddur 13. september 1959 í Hvalvík) er politikari fyri Fólkaflokkin.

Hann var kommunustýrislimur og varaborgarstjóri í Hvalvíkar kommunu 1992–1996 og borgarstjóri har 1997–2004. Tann 1. januar 2005 legði Halvíkar kommuna seg  saman við øðrum kommunum í Sunda kommunu, og var Heðin Zachariasen borgarstjóri har 2005-2008. Á kommunustýrisvalinum 2008 stillaði hann ikki uppaftur, men til kommunustýrisvalið í 2012 stillaði hann uppaftur og er aftur borgarstjóri frá 2013.

Heðin Zachariasen var valdur á Løgting 2002-2008 (tó ikki tíðarskeið sum landsstýrismaður), og var hann eykamaður fyri Jørgen Niclasen 2008–2011. Hann var landsstýrismaður í innlendismálum 2007-2008.

## Keldur

**Løgtingið 150 – Hátíðarrit*, bind 2 (2002), s. 362. (PDF )
*Heðin Zachariasen  á heimasíðuni hjá Løgtinginum

Bólkur:Føroyskir politikarar
Bólkur:Føðingar í 1959
Bólkur:Løgtingslimir
Bólkur:Innlendismálaráðharrar í Føroyum
Bólkur:Borgarstjórar í Føroyum
Bólkur:Politikarar úr Fólkaflokkinum
Bólkur:Hvalvíkingar
Magni Laksáfoss

**Magni Laksáfoss** (føddur 3. desember 1969) er búskaparfrøðingur, fólkatalsfrøðingur og politikari fyri Sambandsflokkin.

Hann var landsstýrismaður í fíggjarmálum frá 15. mai 2007 til 4. februar 2008. Hann var valdur á løgtingsvalinum 2008, og sat løgtingsvalskeiðið 2008-2011 umboðandi Sambandsflokkin.

Magni Laksáfoss er útbúgvin cand.polit. fra universitetinum í Keypmannahavn, Laksáfoss arbeiddi frá 2005 til 2007 við at gera Ph.D-ritgerð um langtíðarsambandið millum demografi og búskaparvøkstur, men varð ikki liðugur við ritgerðina tá.

Í 2012 fór hann saman við øðrum undir VITOrka, ið er ein verkætlan um at hita sethús upp við nýtslu av vindorku.

Á løgtingsvalinum 2015 stillaði hann upp aftur og varð valdur.

Magni Laksáfoss er búsitandi í Streymnesi í Sunda kommunu.

## Keldur

NORA.FO: "Biographies" 

Bólkur:Føroyskir politikarar
Bólkur:Føðingar í 1969
Bólkur:Løgtingslimir
Bólkur:Fíggjarmálaráðharrar í Føroyum
Bólkur:Føroyskir búskaparfrøðingar
Jóannes Jakobsen

**Jóannes Jakobsen** (føddur 25. august 1961) er ein føroyskur fótbóltsvenjari og fyrrverandi fótbóltsleikari og landsliðsleikari, hann er eisini tónleikari, sangari og sangskrivari. Hann hevur spælt fótbólt við HB frá barndómsárum til 1990 og síðan við ymiskum føroyskum liðum. Jóannes er hjálparvenjari á føroyska a-landsliðnum hjá monnum. Jóannes er ættaður av Kamarinum í Havn og er ikki bara evnaríkur innan ítrótt, hann er eisini sangari, sangskrivari og tónasmiður og hevur útgivið trýggjar tónleikaútgávur umframt at hann er við á fleiri øðrum útgávum.

## Lívsleið innan fótbólt
*1977-1990 HB
*1991-92 VB
*1993-95 HB
*1995-98 KÍ
*1999 HB
*2000-01 B68
*2002 HB (venjari, spældi nakrar dystir við næstbesta liðnum)

### Landsliðsleikari
Jóannes Jakobsen var ein av landsliðsleikarum Føroya, tá Føroyar av fyrstan tíð sluppu at luttaka í altjóða kappingum. Hann var liðskipari á tí fyrsta Føroyska landsliðnum, sum vann søguliga sigurin 1-0 móti Eysturríki. Hann var liðskipari á landsliðnum tey fyrstu árini. Jóannes spældi 25 landsystir fyri Føroyar frá apríl 1989 til 1993.

## Tónleikaútgávur
* Hvat bagir, 1990
* Royn tínar veingir, 1995
* Myrkursins gongumenn, 1998

### Er við á hesum útgávum
*Vit herja á, 1990
*Reytt og svart, 1993
*Sangur til frælsi, 2000
*Hetta er eisini mítt land, M'as Blues Band, 2001
*Hetta er eisini mítt land II, M'as Blues Band, 2003
*Kyndil 50 ár, 2006

### Uppsamlings fløgur
*Tólvti maður, 1998
*Alt, Kim Hansen, 2005

## Keldur


## Slóðir
*Jóannes Jakobsen sum venjari á FaroeSoccer.com
*Jóannes Jakobsen sum leikari á FaroeSoccer.com

Bólkur:Føroyskir fótbóltsspælarar
Bólkur:Føðingar í 1961
Bólkur:Føroyskir landsliðsleikarar
Bólkur:HB leikarar
Bólkur:B68 leikarar
Bólkur:KÍ leikarar
Bólkur:Føroyskir tónleikarar
Bólkur:Føroyskir mannligir sangarar
Bólkur:Havnafólk
George McGovern

**George Stanley McGovern** (f. 19. juli 1922 í Suðurdakota, d. 21. oktober 2012 í Suðurdakota), sum gjørdist 90 ára gamal, var limur í Umboðsmannatinginum í USA frá 1957 til 1961 og var senatorur fyri Suðurdakota árini 1963–1981. Tað verður sagt at hann tapti forsetavalið móti Richard Nixon (R) í 1972 tí hann hugsaði meira um at enda kríggið í Vjetnam enn at hugsa um liberala reformprogrammið, sum skuldi vera høvuðsmálið hjá demokratunum. Undir valstríðnum í 1972 var McGovern ímóti krígnum í Vjetnam, men úrtøkan var lítil. Tá valið kom, fekk McGovern bara 37,5 prosent av atkvøðunum, og hetta er tann størsti ósigurin, sum nakað valevni hevur fingið á einum amerikonskum forsetavali nakrantíð. McGovern vann bara í Massachusetts og District of Columbia. Hann doyði á einum røktarheimi í Sioux Falls í Suðurdakota 21. oktober 2012. Tað seinasta árið hevði hann trupulleikar við heilsuni og var fleiri ferðir á sjúkrahúsi. Hann var 90 ára gamal.

Bólkur:Amerikanskir politikarar
Bólkur:Føðingar í 1922
Bólkur:Andlát í 2012
Michael Laudrup

**Michael Laudrup**  (føddur 15. juni 1964 á Frederiksberg) er ein fyrrverandi danskur fótbóltsleikari og verandi venjari fyri Qatar Stars League felagið Lekhwiya, áðrenn tað var hann venjari fyri enska Premier League liðið Swansea City. Hann er bróðir Brian Laudrup. Teir báðir spældu á danska landsliðnum í 1980-árunum og í 1990-árunum.

## Lívsleið
### Lívsleið innan fótbólt
Hann byrjaði sína fótbólts lívsleið í Kjøbenhavns Boldklub og Brøndby IF, áðrenn hann varð seldur til  Juventus FC Í Italia. Frá 1983 til 1985 spældi hann í italska felagnum SS Lazio frá Róm, men hann er tó betri kendur fyri sína tíð í teimum sponsku feløgunum FC Barcelona og Real Madrid, har hann vann fimm meistaraheitið. Eftir Real Madrid spældi hann fyri Vissel Kobe í Japan, áðrenn hann endaði sína karrieru sum fótbóltsleikari við at vinna tað hollendska meistaraheitið við Ajax Amsterdam.
Michael Laudrup spældi sín fyrsta landsdyst fyri Danmark á 18-ára føðingardegi sínum 15. juni 1992. Dysturin var móti Noregi, har Laudrup skoraði eitt mál. Dysturin endaði tó við at Noreg vann 2-1. Hann spældi sín seinasta landsdyst móti Brasil til HM 1998.

### Hagtøl fyri dystir og mál á danska landsliðnum
Michael Laudrup spældi í alt 104 landsdystir og skoraði 37 mál fyri Danmark.

## Keldur

Bólkur:Fótbóltsleikarar úr Danmark
Bólkur:Fótbóltsvenjarar
Bólkur:FIFA 100
Bólkur:Føðingar í 1964
Rasmus Rasmussen

*Rasmus Rasmussen (Regin í Líð), rithøvundur og politikari úr Miðvági. Skaldanavnið var Regin í Líð.
*Rasmus Rasmussen (1880), føddur 18. mars 1880 á Víkum - † 30. mai 1961, keypmaður og politikkari.
*Rasmus Rasmussen, tónleikari (1980-2012), var úti fyri harðskapi orsakað av at hann var samkyndur, kjakið um 266b kom á dagsskránna eftir tað og rasismugreinin varð endaliga samtykt á Føroya Løgtingi í desember 2006.
Fróði Benjaminsen

**Fróði Benjaminsen** (føddur 14. desember 1977) er ein føroyskur fótbóltsleikari, miðvallaleikari, sum í 2017 spælir við Víkingi og føroyska A-landsliðnum. Hann eigur metið, sum tann leikarin, ið hevur spælt flestar landsdystir fyri Føroyar, 93 dystir (dagført 7. oktober 2017). Hann hevur skorað seks mál á føroyska landsliðnum, tað er fimt flest. Hann var liðskipari á føroyska landsliðnum frá 2008-2015. Fróði spældi við B68 frá 1994 til 2003, síðan spældi hann við Fram Reykjavík í 2004 og við B36 frá 2005 til 2007. Frá 2008 til 2016 spældi hann við HB. Hann hevur vunnið tvey FM heitið við HB, eitt FM við B36. Í 2013 var Fróði Benjaminsen leikandi hjálparvenjari hjá HB.

## Altjóða mál
:*Skoring og úrslit vísa málini hjá Føroyum fyrst.*
 

## Keldur


## Slóðir úteftir

Bólkur:Føroyskir fótbóltsspælarar
Bólkur:Føðingar í 1977
Bólkur:Føroyskir landsliðsleikarar
Bólkur:Føroyskir fótbóltsvenjarar
Bólkur:HB leikarar
Bólkur:B36 leikarar
Bólkur:B68 leikarar
JPN

**JPN**  er heitið á fjórðu plátuútgávuni hjá teknopop bólkinum Perfume. Tað var tann seinasta fløgan, sum bólkurin gav út í samstarv við Tokuma Japan Communications, áðrenn Perfume fekk nýtt samstarv í lag við Universal fyrst í 2012.

## Spælilisti

### CD fløga

# "The Opening" 
# "レーザービーム"　album mix (úttalað Reesaabiimu, føroyskt: *Lasarastrála*)
# "Glitter" album mix
# "ナチュラルに恋して" (úttalað Nachuraru Ni Koishite, føroyskt: *At Elska Natúrliga*)
# "My Color"
# "時の針" (úttalað Toki No Hari, føroyskt: *Tíðarinnar Nál*)
# "ねえ" (úttalað Nee, føroyskt: *Hey*)
# "微かなカオリ" (úttalað Kasuka Na Kaori, føroyskt: *Veikur Luktur*)
# "575"
# "Voice"
# "心のスポーツ" (úttalað Kokoro No Sports, føroyskt: *Hjartans Ítróttur*) 
# "Have A Stroll"
# "不自然なガール" (úttalað Fushizenna Gaaru, føroyskt: *Kunstig Genta*)
# "スパイス" (úttalað Supaisu, føroyskt: *Krydd*)

Bólkur:Fløgur
Samos

**Samos** er ein oyggj í Grikkalandi, sum liggur í eystur Egearahavinum, sunnanfyri Khios, norðanfyri Patmos og Dodekanes oyggjarnar og 1,6 km vestanfyri turkisku vesturstrondina, sum fyrr var nevnd Lítla Asia. Í fornøldini var Samos ein maktfullur býarstatur. Á Samos er Pythagoreion og Hereion, sum í 1992 vóru útnevnd til UNESCO World Heritage Sites (mentanar heimsarv). Tann kendi filosoffurin og matematikarin, Pythagoras, varð føddur á Samos. Vín av oynni Samos var væl kent í fornøldini, tað verður enn framleitt har. 

## Landafrøði
Oyggin er 478 km2 til støddar, 43 km long og 13 km breið. Oyggin er atskild frá Anatolia við tí 1,6 km breiða Mykale sundinum. Samos hevur fjallalendi, men eisini fruktagóðar víddir. Ein stórur partur av oynni er yvirvaksin við vínberjarunnum, sum verður gjørt til muskat vín. Tær týdningarmestu markirnar á Samos eru við høvuðsstaðin Vathy, í Karlovasi í útnyrðingspartinum av oynni, í Pythagoreio í landssynningspartinum og í Marathokampos í útsynningspartinum av oynni. Fólkatalið á oynni er 33.814, sum er tað 9. størsta fólkatalið á griksku oyggjunum. 

## Keldur
 

## Slóðir

*Prefecture of Samos 
*Karlovasi kommuna 
*Marathokampos kommuna 
*Pythagorio kommuna 
*Vathy kommuna
*Samos Travel Guide
*World Statesmen - Greece
*Samos Island Guide 

Bólkur:Oyggjar í Grikkalandi
Bólkur:Heimsarvar
Marshallhjálpin

**Marshallhjálpin** (alment heiti: **European Recovery Program**, stytt **ERP**) var ein amerikansk hjálparætlan fyri Evropa, ið varð sett í verk aftaná Seinna heimsbardaga. Ætlanin var uppkallað eftir amerikanska uttanríkisráðharranum George Marshall, og var í stóran mun gjørt av embætismonnum í amerikanska uttanríkismálaráðnum, serliga William L. Clayton og George F. Kennan.

## Marshallhjálpin
Marshallhjálpin var uppfylging til sonevndu *Truman-doktrinina* við hjálp av búskaparligum amboðum. Politikararnir í USA høvdu eftir seinna heimsbardaga ta fatan, at búskaparligar kreppur fóru at leiða til kommunismu. Eitt sterkt, savnað og enduruppbygt Vesturevropa hevði afturímóti verðið ein hernaðarlig mótvekt móti Sovjetsamveldinum, og vildi vikna ávirkanina hjá kommunistaflokkunum í einstøku londunum. Harafturat var tankin, at USA við at veita Marshallhjálpina sjálvt kundi sleppa undan búskaparkreppu, av tí at USA var so heft at samhandli við teirra evropeisku samhandilslondum.

Evropa hevði stórar búskaparligar trupulleikar eftir kríggið, tí bæði framleiðsla og handil lógu í oyði. Og á vári 1947 var greitt, at vesturevropeisku londini skjótt fóru at mangla dollarar í sínum gjaldoyragoymslum.

Tessvegna bjóðaði amerikanski uttanríkisráðharrin George Marshall í 1947 teimum evropeisku londunum búskaparliga hjálp til enduruppbygging eftir kríggið. Afturfyri Marshallhjálpina skuldu móttakaralondini av Marshallhjálp savna seg í búskaparligum samstarvi nevnt **OEEC**, *Organisation for European Economic Co-operation*, í 1948. Sum liður í trupulleikunum við býtinum av Týsklandi fingu Sovjetsamveldið og eysturevropeisku londini eisini boðið Marshallhjálp, men takkaðu nei av ótta fyri at ávirkanin hjá USA fór at verða ov stór í einstøku londunum. OEEC- samstarvið var í 1961 víðkað til eisini at fevna um ikki-evropeisk lond, og fekk tá navnið  *[[OECD]]*, *Organisation for Economic Co-operation and Development*.

I talvuni niðanfyri sæst, hvussu nógv einstøku londini fingu í Marshallhjálp:

## Sí eisini
* Føroya Realkreditstovnur (Realurin) var stovnaður við fígging frá Marshallhjálpini

## Keldur
Danmarks Nationalbank: *Marshall-hjælpen og Den Europæiske Betalingsunion* (PDF ), Keypmannahavn 1999. ISBN 87-87251-18-3.

bólkur:Søga
Bólkur:USA
bólkur:Seinni heimsbardagi
Løgtingsvalið 2008

**Løgtingsval** varð hildið í Føroyum hin 19. januar 2008, sum var ein fríggjadag.

Á vali vóru 31.112 út av 34.835 møguligum veljarum, og svarar hetta til eina valluttøku á 89,3 %. Hetta var ein greið lækking í mun til valið í 2004, tá valluttøkan var 92,3 %.

## Samlað tal av atkvøðum til flokkarnar
Sjey flokkar stillaðu upp til løgtingsvalið, av hesum var ein nýggjur flokkur, sum stillaði upp fyri fyrstu ferð, tað var Miðnámsflokkurin. Flokkarnir vóru hesir (Bókstavarnir standa fyri lista):
*A  Fólkaflokkurin 6.240
*B Sambandsflokkurin 6.529
*C Javnaðarflokkurin 6.018
*D Sjálvstýrisflokkurin 2.244
*E Tjóðveldi 7.250
*H Miðflokkurin 2.610
*L Miðnámsflokkurin 221

## Floksbýtið á løgtingsvalinum 2008 í mun til í 2004
Niðanfyri sæst yvirlit yvir tingmannabýti, talið í klombrum sipar til munin millum løgtingsvalið 2008 og løgtingsvalið 2004. Av teimum fýra stóru flokkunum varðveittu allir sítt tingmannatal uttan Javnaðarflokkurin, ið misti ein tingmann. Sjálvstýrisflokkurin og Miðflokkurin vunnu hvør sín tinglim, meðan Miðnámsflokkurin sum stillaði upp fyri fyrstu ferð, ongan tinglim fekk.
* Fólkaflokkurin 7 (0)
* Sambandsflokkurin 7 (0)
* Javnaðarflokkurin 6 (-1)
* Sjálvstýrisflokkurin 2 (+1)
* Tjóðveldi 8 (0)
* Miðflokkurin 3 (+1)
* Miðnámsflokkurin 0 (-)

## Tingmannabýti bólkað eftir flokki og persónligum atkvøðum
### Fólkaflokkurin 7
* Jacob Vestergaard 870
* Jørgen Niclasen 617
*Anfinn Kallsberg 550
*Annika Olsen 520
*Jákup Mikkelsen 437
*Jógvan á Lakjuni 417
*Poul Michelsen 341
*Bjarni Djurholm 317
Fremstu varatingmenn fyri Fólkalokkin:
*Heðin Zachariasen 317
*Óli Breckmann 312
*Rodmundur Nielsen 216

### Sambandsflokkurin 7
*Magni Laksáfoss 979
*Kaj Leo Johannesen 642
*Bjørn Kalsø 557
*Edmund Joensen 469
*Alfred Olsen 417
*Johan Dahl 377
*Rósa Samuelsen 314
Fremstu varatingmenn fyri Sambandsflokkin:
*Marjus Dam 289
*Helgi Abrahamsen 280
*Jaspur Vang 254

### Javnaðarflokkurin 6
*Jóannes Eidesgaard 1.094
*Gerhard Lognberg 595
*Helena Dam á Neystabø 577
*Hans Pauli Strøm 383
*John Johannessen 287
*Katrin Dahl Jacobsen 283
Fremstu varatingmenn fyri Javnaðarflokkin:
*Andreas Petersen 270
*Eyðgunn Samuelsen 256
*Mikkjal Sørensen 247

### Sjálvstýrisflokkurin 2
*Kári á Rógvi 572
* Kári P. Højgaard 292
Fremstu varatingmenn fyri Sjálvsstýrisflokkin:
* Kári Petersen 198
* Sámal Petur í Grund 194

### Tjóðveldi 8
* Høgni Hoydal 1.262
* Annita á Fríðriksmørk 616
* Bjørt Samuelsen 547
*Bergtóra Høgnadóttir Joensen 481
* Sjúrður Skaale 416
* Heini O. Heinesen 415
* Tórbjørn Jacobsen 356
*Hergeir Nielsen 352
Fremstu varatingmenn fyri Tjóðveldi:
* Páll á Reynatúgvu 332
* Heidi Petersen 305
* Olga Biskupsstøð 255

### Miðflokkurin 3
* Karsten Hansen 808
* Bill Justinussen 573
* Jenis av Rana 504
Fremstu varatingmenn fyri Miðflokkin:
* Tordur Niclasen 123

### Miðnámsflokkurin 0
Miðnámsflokkurin fekk ongan tinglim. Fremsta og einasta valevni hjá Miðnámsflokkinum var Bergur Johannesen, ið fekk 203 atkvøður.

## Sí eisini
*Løgtingsval - øll løgtingsval síðani 1906.
*Løgtingslimir í Føroyum 2008–2011 - løgtingslimir í valskeiðnum.

## Keldur

* logting.fo: "Løgtingsvalúrslit 2008"

Bólkur:Løgtingsval
Bólkur:Listar
Bólkur:2008
Joseph Schumpeter

**Joseph Schumpeter** (8. februar 1883 – 8. januar 1950) var ein eysturrískur búskapar- og stjórnmálafrøðingur. Eitt, sum hann er kendur fyri, er, hvussu hann lýsir fólkaræðið. Fólkaræðið er tað, at mann fer a val og ikki meir enn tað. Sambært Schumpeter fer veljarin ikki á val og velur út frá tí, sum mett verður at føra við sær tað felags besta. Harafturímóti velur veljarin út frá tí, sum er best, men einans fyri hann sjálvan. Tann sum verður mest hoyrdur og sæddur verður valdur, og tað er sjálv maktin, sum fólkaræðið snýr seg um. 

### Fólkaræðið

Scumpeter setti spurnartekin við ta klassisku doktrinuna, sum hann málbar seg. Har fólkaræðið er ein mannagongd, sum fær veljaraskaran at fata, hvat tað felags besta er, og politikararnar at útinna tað. Schumpeter metti hetta vera veruleikafjart. Lítla vitanin hjá fólkinum um evnini ger tað lætt hjá politikarum, sum seta dagsskránna, at manipulerað við fólk. Hinvegin ynskti Schumpeter eitt model, har fólkaræðið er ein mekanisma fyri kapping, júst sum bygnaðurin á einum marknaði er tað. Sjálvt um fólkið fer á reglulig val og gevur stjórnini eksistensgrundarlag, so er tann skipaði politikkurin mettur sum politikkur hjá stjórnini og ikki viljin hjá fólkinum. Leikluturin hjá tí einstaka er serstakliga avmarkaður.

## Keldur


Bólkur:Stjórnmálafrøðingar
Bólkur:Eysturríkarar
Bólkur:Føðingar í 1883
Bólkur:Andlát í 1950
Universal Music Group

**Universal Music Group** er ein amerikonsk fyritøka, sum hevur virksemið um allan heimin, fyritøkan er tann størsta av sínum slag í USA. Fyritøkan fæst við tónleikaframleiðslu.

## Søgan
Fyritøkan var upprunaliga eitt dótturfelag hjá filmstudionum Universal Pictures, søgan gongur heilt aftur til Decca Records í 1934. *Decca Corporation of England* slapp sær av við American Decca í 1939. MCA Inc. keypti síðan American Decca í 1962. 

Núverandi fyritøkan varð sett á stovn, tá foreldrafyritøkan Seagram keypti PolyGram og legði hesa saman við Universal Music Group í 1998. Navnið varð tó brúkt í 1996, tá MCA Music Entertainment Group tók navnabroyting til Universal Music Group. Uppkeypanin hjá The PolyGram innkluderaði m.a. Deutsche Grammophon sum kann føra sínar røtur aftur til Berliner Gramophone, sum gjørdi tað til elstu eindina hjá Deutsche Grammophon UMG. Kanadiska eindin hjá UMG kann føra sínar røtur aftur til Compo Company, sum kom frá Berliner Gramophone.

Í dag er eigarin tann franska miðlafyritøkan Vivendi Universal.

## Høvuðsskrivstovur
Høvuðsskrivstovan hjá Universal Music Group er á 2220 Colorado Avenue í Santa Monica. *The Capitol Music Group* hevur sína høvuðsskrivstovu í Capitol Records Bygninginum í Hollywood. Høvuðsskrivstovan hjá Universal Music Group Distribution er í Universal City, Kalifornia. UMG hevur eisini eina stóra skrivstovueind í New York City, sum í høvuðsheitum tekur sær av marknaðarføring.

*Universal Music Group International* (UMGI) hevur sína høvuðsskrivstovu á High Street Kensington, London. UMGI tekur sær í høvuðsheitum av skrivstovum hjá UMG í flestu londum, sum eru uttanfyri Norðuramerika.

*Universal Music Latin Entertainment* hevur sína høvuðsskrivstovu í Woodland Hills, Kalifornia, meðan Universal Music Group Nashville hevur sína høvuðsskrivstovu í Nashville, Tennessee. Foreldrafyritøkan hjá Universal Music Group, Vivendi, hevur sína høvuðsskrivstovu í París, Frakland.

Bólkur:Fyritøkur
Bólkur:Tónleikur
Bólkur:Plátufeløg
Stig Hjarvard

**Stig Hjarvard** (føddur 16. januar 1960) er professari á fróðskaparsetrinum í Keypmannahavn. Hann er kendur fyri sína rapport "Nyhedsmediernes rolle i det politiske demokrati", sum hann gjørdi fyri ta danska statministerium 1995. Hansara sjónarhorn er, at tann seinasta gongdin vísir, at borgarin er meiri sæddur sum ein brúkari. Politikararnir veita eina tænastu til brúkaran.

### Fólkaræðið

Hjarvard førir fram, at tað er eitt mistak, at gera skilna millum fjølmiðlar og politiskar stovnar, sum at vera atskilt í fólkaræðinum. Fjølmiðlar eru samansjóðaðir við tann politiska pallin. Fjølmiðlar ávirkast bygnaðarliga og innihaldsliga av teimum politisku stovnunum, og bygnaðurin á fjølmiðlunum og hættir at gera vart við seg, ávirkar ta politisku gongdina.

Sambært Stig Hjarvard er fólkaræðið:
* Samspælið millum avgerðir og kjakið. Hvussu almenningurin verður tikin við uppá ráð.
* Fjølmiðlabygnaðurin.
* Luttakarir. Bæðið sum borgarar og brúkarar.
* Tað sum politikkurin kann veita. Sum tænasta, leiðsla og at umboða.

Ein gott fólkaræðisligt kjak er treytað av:
* Ein almenningur, sum kann sigast at vera góður.
* Møguleikin til at gera vart við seg. Tvs. talu- og skrivifrælsið.
* Atgongd til so nógva informatión, sum yvirhøvur møguligt. Tvs. informatiónsfrælsið.
* Kritisk gransking og greining, sum ikki er bundin av statsligum ella privatum áhugamálum.
* Fjølbroyttir fjølmiðlar. Tann politiska kommunikatiónin í samfelagnum skal vísa teir ymsu støðurnar og áhugamálini, sum eru í samfelagnum.
* Kjakið skal vera í samsvar við avgerðir.
* Fyrivarni skal takast til minnilutar og vitanarveik fólk.

## Keldur


Bólkur:Danir
Bólkur:Føðingar í 1960
Jørn Loftager

**Jørn Loftager** er ein danskur stjórnmálarfrøðingur. Kendur fyri sítt sjónarhorn í sínari ritgerð "Demokratisk journalistik mellem politisk magt og afmagt", har hann førir fram, hvussu tíðindajournalistikkur kann hava eina keðiliga avleiðing á fólkaræðið.

Tað, sum er keðiligt, er, at tíðindajournalistikkur hevur lyndið til at fokusera uppá mannagongdir ístaðinfyri avleiðingar. Hetta hevur við sær, at politikarar gera meiri burturúr, hvussu teir verða viðgjørdir sjálvir, heldur enn at gera meiri burtur úr politikkinum. Tað er populistiskt. Harvið viknar grundarlagið hjá almenninginum fyri støðutakan. Tað skal vera ein fjølmentur tíðindadekningur, sum lýsir eitt evni frá øllum síðum, og tað skal vera eitt alment kjak. Tess fleri fjølmiðlar eru, tess meiri av veruleikanum fáa fólk kunning um. Ein møgulig hóttan er tær stóru konsernurnar, sum uppkeypa fjølmiðlar, harvið veksur vandin fyri einsíðis tíðindaflutningi.

## Keldur


Bólkur:Danir
Bólkur:Stjórnmálafrøðingar
Robert A. Dahl

**Robert Alan Dahl** (føddur 17. desember 1915, deyður 5. februar 2014) var ein amerikanskur granskari av norskum uppruna. Hann var professori í stjórnmálarfrøði á fróðskaparsetrinum Yale. Hann er kendur fyri sítt sjónarhorn á, hvussu fólkaræðið skal skipast.

### Fólkaræðið

Dahl meinti at øll fólkaræðislig umboð skulu hava somu møguleikar fyri verða hoyrd og sædd. Tí skulu fjølmiðlar vísa allar politikarar fyri almenningin á ein neutralan hátt. Veljarin kann hugsa kritiskt. Samstundis verða avmarkingar lagdar á fjølmiðlar, tá talan er um, hvussu nógv tann einstaki politikarin kann eksponerast, meðan valstríð er.

Tað eru 5 høvuðspunkt, sum liggja til grund fyri tað fullkomna fólkaræðið:
* *Allar atkvøður telja líka nógv*
* *Somu møguleikar fyri øll at vísa sítt sjónarhorn*
* *Vitan gjøgnum upplýsing*
* *Borgararnir seta ta politisku dagsskránna*
* *Allir vaksnir borgarar skulu hava somu rættindir*

### Polyarki
Sambært Robert Alan Dahl er tað hugsjónaliga fólkaræðið ein hugsjón, ein utopi. Tað fullkomna fólkaræðið finst ikki. Men mann kann royna røkka tí. Hendan royndin at røkka tað fullkomna fólkaræðinum, kallar Dahl "Polyarki". Sum mótsetning nevnir mann "monarki". Har "monarki" er einaræði, er "polyarki" ein stýriformur, har fleiri ráða. Treytirnar, fyri at eitt samfelag kann vera polyarki, eru 7 í tali:

* *Tey valdu umboðini taka tær bindandi avgerðirnar*
* *Fræls og rættvís val.* Valini av umboðunum eru reglulig, og tvang kemur ikki fyri
* *Vanligur valrættur.* Í heila tikið skulu øll vaksin fólk kunna velja umboð
* *Vanligt valbæri.* Øll vaksin skulu hava rætt til at stilla upp til val. Tó kann aldursmarkið fyri valbæri vera hægri enn tað til valrætt
* *Talu- og skrivifrælsið.* Borgararnir hava rætt at gera vart við seg politiskt, uttan at vera í vanda fyri revsing. Á henda hátt hava borgarar rætt til at kritisera tey fólkuvaldu, stjórnuna, stýriformin, sosial og búskparlig viðurskifti og ta dominerandi hugsjónina
* *Informatiónsfrælsið.* Borgararnir hava rætt til at leita eftir alternativum informatiónskeldum. Slík alternativ finnas og vera vard av lógini
* *Frælsið at stovna felagsskapir.* Fyri at náa og varðveita tey nevndu rættindi, hava borgararnir eisini rætt til at stovna sjálvstøðugar felagsskapir. Sum fakfeløg, politiskir flokkar og áhugabólkar.

## Keldur


Bólkur:Stjórnmálafrøðingar
Bólkur:Føðingar í 1915
Bólkur:Andlát í 2014
John Stuart Mill

**John Stuart Mill** (20. mai 1818 - 8. mai 1873) var ein enskur filosofur. Millum annað kendur fyri sítt sjónarhorn á fólkaræðið.

### Fólkaræðið

Stuart Mill tosaði um menningarliberalismu. Hann sá fólkaræðið, sum ein týdningarmikil háttur at menna tann einstaka borgaran í samfelagnum. Ikki bert tá atkvøðast skuldi, men eisini í tí lokala samfelagnum og rættarskipanini. Hendan áskoðanin hevur eginleikan av "positivt frælsi".

Bólkur:Bretar
Jon Elster

**Jon Elster** (føddur 22. februar, 1940, Oslo) er norskur politiskur teoretikari. Hann er kendur fyri at lýsa "Social Choice" teoriina.

### Social Choice teoriin

Politiskar mannagongdir eru tól til at røkka ávísum tingum. Tann avgerandi politiska handlingin er privat, sum ein atkvøðugreiðsla. Endamálið við politikkinum er at fáa eitt kompromis millum mótstríðandi áhugamál. Tað, sum fólk og politikarar vilja, og hvat veljast kann ímillum, er vælkent. Fjølmiðlar í hesum samanhangið vera nýttir sum manipulativ tól, har í tí deliberativa fólkaræðinum vera fjølmiðlar nýttir til at upplýsa. Sum mótsetning til "Social Choice" teoriina nevnir mann Jurgen Habermas, sum sigur at endmálið við politikki, er at fáa ein konsensus.

## Keldur


Bólkur:Norðmenn
Jürgen Habermas

**Jürgen Habermas** (føddur 18. juni 1929) er ein týskur sosiologur og filosofur. Hann er kendur fyri sítt sjónarhorn á fólkaræðið.

### Fólkaræðið

Avgerðir skulu takast í einum konsensus. Semjan verður rokkin gjøgnum argumentatión, og við at finna ta bestu loysnina. Sambært Habermas er Social Choice teoriin skeiv, tí gjøgnum konsensus sær mann burtur frá síni egnu áhugamál. Mann hyggur bert uppá tað, sum tænir tí felags besta. Broytingar í áhugmálunum hjá fólki, kann síggjast gjøgnum eitt longri tíðarskeið. Javnstøðumál, rasisma, homoseksualitetur og hvussu mann sær uppá umhvørvið. Sambært Habermas, so eru hesar broytingar ein avleiðing av tí almenna kjakinum, sum hevur gingið fyri seg, og sum er byrjað av fjølmiðlunum. Hetta sjónarhornið verður mett sum deliberativt fólkaræðið.

## Keldur



Bólkur:Týskarar
Turks- og Caicosoyggjar

**Turks- og Caicosoyggjar** (alment enskt heiti: *Turks and Caicos Islands*) er eitt bretskt hjáland í Karibia. Ferðamannavitjanin er nógv. Fólk úr øllum heiminum koma at ferðast á flógvu sandstrondunum í Turks- og Caicosoyggjum. Gjaldoyrað, ið nýtt verður, er amerikanskur dollari (USD). Høvuðsstaðurin eitur Cockburn Town. Fólkatalið er umleið 41.000 (2011). Mesta fólkið er av afrikonskum uppruna, men eisini er ein hvítur minniluti. Almenna málið er enskt. 

Bólkur:Karibia
Public service

**Public service** merkir orðarætt "almenn tænasta". Hetta hugtakið verður nýtt til at lýsa tær skyldur og uppgávur, sum almennir miðlar hava mótvegis statinum og fólkinum, samfelagið. Men tað er ikki semja um, hvat public service í grundini merkir, og hvat tað skal brúkast til. Í Føroyum hevur Kringvarp Føroya ein public service sáttmála við Mentamálaráðið.

### Ymsir týdningar av public service

*Stuðla fólkaræði og útbúgva fólkið
*Menna fólkið mentunarliga og uppdraga tað
*Intigrera fólkið tjóðskaparliga og mentunarliga
*Tað breiða og tað smala
Fjølmiðilin skal framleiða tilfar, sum er so mikið breitt at flest fólk møguligt síggja tað, samstundis sum tilfar skal framleiðast, sum ikki verður framleitt á tí fría marknaðinum.

### Populistiskt public service
Framleidda tilfarið skal vera eitt alternativ til miðlarnar, sum ikki eru bundnir av public service. Fólkið er brúkarar í marknaði, har nógv er at velja ímillum. Tí skal public service miðilin gera tilfarið so tiltalandi sum møguligt. Ofta uppá ein undirhaldandi máta.

## Keldur


Bólkur:Fjølmiðlar
Sifnos

**Sifnos** er ein oyggj í Grikkalandi, hon liggur í oyggjabólkinum, sum verður nevndur Kykladurnar, millum oynnar Serifos og Milos, vestanfyri lítlu oynna Delos og Paros. Fólkatalið á oynni var 2.442 í 2001, í 1991 búðu 1.960 fólk har. Nógvur leirur er á oynni, og ein vinna sum er vanlig har er leirlist.

## Jarðfrøði
Sifnos liggur umleið 130 km frá Pireus, sum er tann havnin sum er nærmasta við Athen. Sifnos er 74 km2 til støddar, hon er 15 km long og 7,5 km breið. Strandalinjan er 70 km. 

## Søga
Fólk hava búð á Sifnos í hvussu so er síðan umleið ár 4000 f.Kr. Oyggin var rík í gomlum døgum, har vóru gull, silvur og blýggj nám heilt aftur til 3. øld f.Kr. Hetta prógvar skatturin hjá sifnoyingum, sum teir bygdu á oynni Delos. Sambært Pausanias so vóru hesi nám oyðiløgd av vatnflóð. Enn í dag síggjast nøkur av hesum námum á oynni, tann kendasta er í Agios Sostis.
Frá 12. øld á.Kr. var oyggin fólkað av Ioniskum grikkum frá Athen. Í 6. øld f.Kr. var oyggin fólkað av sjórænarum av oynni Samos. Í 5. øld á.Kr. var Sifnos ein almennur limur í griksku verjuni móti persarum í Persarastríðnum. Eitt skiftið eydnaðist tað persarum at taka oynna, men hon var fríða aftur at einum flota hjá Aleksander tí Stóra.
Man veit lítið um søguna hjá Sifnos undir rómverjatíðini og tí byzantinsku tíðini, tó eru nakrar leivdir frá hesi tíðini varðveittar, tríggjar rómversker sarkofagir eru at finna í Kastro og 80 byzantinskar myntir eru at finna á einum savni í oynni. Hildið verður, at fólk hava búð á oynni alla tíðina hesi tíðarskeiðini. 
Tíðliga í 14. øld kom Sifnos undir harradømi hjá tí italienska ella spanska Januli da Corogna, sum hoyrdi til Maltesaraordanin. Hesin proklameraði oynna frælsa frá Sanudi ríkinum, sum stýrdi yvir tær flestu av Kykladu-oyggunum tá á døgum. Corognas familjan stýrdi Sifnos í meira enn hundrað ár; umleið ár 1440 var valdið yvir oynna latið til eina familju úr Bologne, Gozzadini, orsakað av einum hjúnalagi. Henda familjan stýrdi oynni til 1617. Sjálvt um bæði hesi stýrini vóru helleniseraði, so varð hildið fast við rómansku katólsku trúgv teirra.
Frá 1537 var Sifnos eins og hinar oyggjarnar í Egearahavinum ein partur av tí Osmaniska ríkinum. Man veit lítið um søguna hjá Sifnos hetta tíðarskeiðið, hildið verður, at teir ið stýrdu tí Osmaniska ríkinum bert høvdu leyst stýrið yvir Sifnos, og bert kravdu skatt frá fólkunum har.
Frá tíðliga í 17. øld var Sifnos ein týðandi haldilsoyggj. Og frá 1821 spældi oyggin týdningarmikland leiklut í frælsisstríðnum.

## Øki og bygdir á Sifnos
Sifnos kommuna er býtt sundur í tvey øki við hesum bygdum:
*Apollonia (Apollonia, Vathy, Kamares, Kastro, Kato Petali, Platys Gialos, Faros, Chrysopigi)
*Artemonas (Artemonas, Agia Marina, Troulaki, Cherronisos)

## Keldur


## Slóðir
*Almenn heimasíða

Bólkur:Oyggjar í Grikkalandi
Bólkur:Kykladurnar
Lesbos

**Lesbos** (Grikskt mál: Λέσβος / Lesvos, eisini nevnd Μυτιλήνη *Mytilini* eftir høvuðsbýnum Mytilene) er ein griksk oyggj í landnyrðingspartinum av Egearahavinum. Oyggin er 1.632 km2 til støddar og hevur 32 km strandalinju. Oyggin er triðstørst av griksku oyggjunum næst eftir Kreta og Evvia. Oyggin hevur stutta frástøðu til Turkaland, bert Mytilini Sundið skiljur oynna frá Turkalandi. Lesbos er ein regional eind og kommuna í Norður Egearaøkinum (Περιφέρεια Βορείου Αιγαίου). Norður Egearaøkið er eitt av 13 økjum (regiónum) í Grikkalandi, frá 1987 til 2011 vóru tríggjar oyggjar í hesum økinum, hinar báðar vóru Khios og Samos. Síðan 1. januar 2011 eru tvær oyggjar komnar afturat, tær eru Ikaria og Lemnos. Fólkatalið á Lesbos er umleið 90.000, harav býr umleið ein triðingur í høvuðsbýnum Mytilini í landssynnings partinum av oynni. Restin av íbúgvunum búgva í smærri býum og bygdum á allari oynni. Teir størstu býirnir eru: Kalloni, Gera, Plomari, Agiassos, Eresos, and Molyvos (tað forna Mythymna). 

## Keldur


## Slóðir

* Almenn heimasíða
* Lesvos News
* Prefekturið Lesvos (Hellenic Ministry of Culture)

Bólkur:Oyggjar í Grikkalandi
Lív Næs

**Lív Næs** (fødd í 1988) er ein føroysk songkvinna og tónleikari, hon spælir guitar. Lív er ættað úr Fuglafirði men býr í løtuni (2013) í Havn, har hon gongur á læraraskúla. 

## Lívsleið innan tónleik
Lív gjørdist kend í Føroyum sum songkvinna, tá hon sang saman við Niels Midjord. Tey bæði góvu út fløguna *Tú skalt eiga morgindagin* í 2009. Í 2011 hevur hon luttikið á føroyskum tónleikafestivalum við kvinnutónleikabólkinum Lív & the Zoo, eitt nú framførdu tær á Summarfestivalinum í Klaksvík. Hinar í tónleikabólkinum eru: Jenny J. Kragsteen, Anna Maria Wrae og Maibritt H. Johansen. Fyrstu ferð tær framførdu var á Sandi í 2011. Lív hevur eisini framført saman við unnusta sínum Tróndi Enni, tey góvu út stakfløguna *Sveimandi* í 2011. Tey hava eisini framtført saman, eitt nú á Mentanarnáttini í Havn í 2012. Tá Lív framførir á ymiskum tiltøkum, hevur hon ofta guitarleikararnar Trónd Enni og Una Debess at spæla guitar saman við sær. Í desember 2009 var Lív gestasangari á útgávukonsert hjá Brandi Enni í Norðurlandahúsinum. Í 2010 var hon sjónvarpsvertur í føroysku barnasendingini *Ert tú við?*, sum var í 13 pørtum.
Í 2012 útgav hon fløguna Keldufar, sum eru yrkingar eftir abba hennara Johannes Andreas Næs. Hann brúkti skaldanavnið **Flóvin Flekk** og gav út yrkingasavnið *Keldufar* í 1949. Lív hevur gjørt øll løgini uttan "Meg droymdi", sum er gjørt saman við Trónda Enni og "Urið", sum abbi hennara lesur upp og Finnur Hansen hevur gjørt ljóðmynd til.

## Tónleikaútgávur

### Egnar útgávur

**[[Keldufar]]*, 2012. (Yrkingar eftir av abba hennara, Johannes Andreas Næs, sum í ungum døgum nýtti dulnevni "Flóvin Flekk".)

### Útgávur saman við øðrum

**Tú skalt eiga morgindagin. [[Niels Midjord]] & Lív Næs tulka Alf Proysen*, 2009

### Stakløg
**Sveimandi* - Saman við Trónda Enni, 2011

### Savnsfløgur saman við øðrum
**Frískar Kular Røtur*, 2011
**Fræls og javnlík*, Amnesty International, TUTL, november 2011

## Heiðurslønir og tilnevningar
* Tilnevnd Planet Awards 2012 í bólkinum *Ársins songkvinna* (*Vann ikki*)
* Tilnevnd Planet Awards 2010 í bólkinum *Ársins songkvinna* (*Vann ikki*)

## Keldur


## Slóðir

*Lív Næs á MySpace

Bólkur:Føðingar í 1988
Bólkur:Føroyskar songkvinnur
Bólkur:Føroysk tónaskøld
Bólkur:Føroyskir sangskrivarar
Bólkur:Fuglfirðingar
Aksel V. Johannesen

**Aksel Vilhelmsson Johannesen** (føddur 8. november 1972 í Klaksvík) er advokatur og politikari fyri Javnaðarflokkin. Hin 15. september 2015 varð hann valdur til Føroya løgmann.

## Bakgrund og familja
Hann er útbúgvin cand.jur á universitetinum í Keypmannahavn í 2004, og arbeiddi sum advokatur í Tórshavn frá 2007 til hann gjørdist landsstýrismaður. Hann er fyrrverandi formaður í Klaksvíkar Ítróttarfelag, har hann eisini var aktivur fótbóltsleikari.

Aksel V. Johannesen er sonur Vilhelm Johannesen. Hann og kona hansara Katrin Apol eiga trý børn.

## Politisk lívsleið
### 2008-2011
Á løgtingsvalinum 2008 varð Aksel Johannesen 1. varamaður á tingi fyri Javnaðarflokkin, og møtti stundum, serliga fyri Andrias Petersen. Hann gjørdist landsstýrismaður í heilsumálum tann 16. juli 2009, tá John Johannessen ikki tók av at verða landsstýrismaður eftir Hans Paula Strøm. Hann fór frá sum landsstýrismaður í heilsumálum og tók við landsstýrismaður í fíggjarmálum 21. februar og gjørdist formaður fyri Javnaðarflokkin tann 5. mars 2011. 6. apríl sama ár varð hann varaløgmaður. Høvuðsuppgávan hjá honum sum formanni var at endurreisa flokkin til næsta løgtingsval.  14. november 2011  skifti landsstýrið, og kom Javnaðarflokkurin ikki í landsstýrið. Aksel Johannesen varð tá formaður á tingi fyri Javnaðarflokkin.

### Løgtingsvalið 2015
Javnaðarflokkurin vann Løgtingsvalið 2015 við 25.1% av atkvøðunum. Aksel sjálvur fekk 2.405 persónligar atkvøður, ið var eitt nýtt føroyskt met. Hann breyt harvið metið hjá Kaj Leo Holm Johannesen, fyrrverandi løgmanni, frá 2011 sum var 1967 persónligar atkvøður. 14. september 2015 varð samgonguskjalið undirskrivað, tað vóru Javnaðarflokkurin, Tjóðveldi og Framsókn ið skrivaðu undir. Nýggja løgtingið hevur fyrsta fundin 15. september 2015, tá verður stjórnin hjá Aksel V. Johannesen útnevnd.

### Løgtingsvalið 2019
Hóast Aksel V. Johannesen sjálvur fekk 2327 persónligar atkvøður á løgtingsvalinum 2019 – hann gjørdist toppskorarin á valinum –, hevði Javnaðarflokkurin við 2,6% størstu afturgongdina av øllum flokkum. Tveir dagar seinni boðaðu Fólkaflokkurin, Sambandsflokkurin og Miðflokkurin frá, at teir ætlaðu at fara undir samgongusamráðingar, tí teir høvdu tilsamans 17 tinglimir. 

Aksel V. Johannesen hevur lagt frá sær sum løgmaður týsdagin 3. september 2019. Hann skal tó virka til nýggjur løgmaður er valdur.

## Keldur


## Slóðir
*Løgmansskrivstovan um Aksel V. Johannesen
*Aksel V. Johannesen  hjá Fíggjarmálaráðnum

Bólkur:Føroyskir politikarar
Bólkur:Føðingar í 1972
Bólkur:Fíggjarmálaráðharrar í Føroyum
Bólkur:Løgtingslimir
Bólkur:KÍ leikarar
Bólkur:Politikarar úr Javnaðarflokkinum
Bólkur:Løgmenn í Føroyum
Bólkur:Klaksvíkingar
Santiago

**Santiago** ella **Santiago de Chile** er høvuðsstaður og størsti býur í Kili. Íbúgvaratalið er 5 392 395 (2009).

Bólkur:Høvuðsstaðir í Suðuramerika
Jógvan Krosslá

**Jógvan Edmund Krosslá** (føddur í 1941) úr Vági er ein føroyskur politikari. Hann var borgarstjóri í Vágs kommunu frá 1. januar 2003 til 31. desember 2004. Síðan var hann varaborgarstjóri frá 1. januar 2005 til 31. desember 2012. Hann umboðaði Tjóðveldi øll árini meðan hann var býráðslimur og borgarstjóri í Vágs Býráð. Jógvan er giftur við Mariu (Miu) Krosslá, tey eiga 6 børn: Eyðbritt, John Eli, Mary, Arnleyg, Sólrun og Jógvan Páll. Jógvan er sonur Elias og Emmu Joensen, tey vóru ættaði úr Sørvági. Elias var býráðslimur í Vágs býráð 1975-76. Døturnar hjá Jógvan hava allar spælt hondbólt við VB. Í nøkur ár spældu allar fýra við besta kvinnuliðnum hjá VB. Nú eru tað abbabørnini sum spæla hondbólt við VB og fleiri abbasynir spæla eisini fótbólt við FC Suðuroy.

## Keldur


Bólkur:Føðingar í 1941
Bólkur:Borgarstjórar í Føroyum
Bólkur:Føroyskir havnameistarar
Bólkur:Vágbingar
Shenouda III

Shenouda III Pávi (føddur 3. august 1923 í  Asyut, Egyptaland, doyði 17. mars 2012) var frá 1971 til deyðadag hansara pávi og patriarkur í Alexandria og harvið ovasti í teirri koptisku ortodoksu kirkjuni um allan heim.

## Shenouda III Pávi

Koptiski pávin Shenouda III [ʃeˈnuːdæ] millum manna nevndur 'Baba Shenouda' var koptiskur pávi í 40 ár, 4 mánaðir og 4 dagar frá 1971 til 2012. Hann var fyrr nevndur Nazeer Gayed Roufail.

Eftirmaður hansara er Theofilos II millum manna nevndur 'Baba Taodros'.

Almenna tign hansara var Pávi í koptisku ortodoksu kirkjuni í Alexandria, pávi av Aleksandria og patriarkur í øllum Afrika í heilaga sætinum hjá sankta Markusi evangelisti.

Bólkur:Kristindómur
Partshoyring

**Partshoyring** er kravda mannagongdin í fyrisitingarlóg at hoyra partar undan avgerð. 

Bólkur:Fyrisitingarlóg
Alment innlit

**Alment innlit** er rætturin hjá øllum at fáa innlit í skjøl ið eru partur av almennum málum.

Rættindi at fáa innlit eru sera grundleggjandi fólkaræðislig rættindi.

Alment innlit er neyðug fyritreyt fyri at fólk kunnu nýta onnur fyrisitingarlig rættindi síni til fulnar.

Alment innlit er somuleiðis fortreyt fyri eftirlit miðlanna við valdinum.

Løgtingslóg 133/1993 um alment innlit í fyrisitingina hevur ásetingar um alment innlit; Ll. 132/1993 um fyrisitingarlóg hevur ásetingar um partsinnlit.

Bólkur:Fyrisitingarlóg
Fyrisitingarlógin

**Fyrisitingarlógin** (LØGTINGSLÓG NR. 132 FRÁ 10. JUNI 1993 UM FYRISITINGARLÓG / OM FORVALTNING) er ein lóg sum kom í gildi í Føroyum í 1993. Lógvin er galdandi fyri allar partar av almennu og kommunalu fyrisitingini í Føroyum. Lógin sigur m.a. nakað um hvør ið kann roknast at vera ógegniur, hon sigur nakað um alment innlit (skjalainnlit), um partshoyring, kæruvegleiðing og tagnarskyldu.

## Keldur


Bólkur:Fyrisitingarlóg